
TEMATIKA a 2026 / 2027-es Őszi Félévre
„GAZDASÁGI JOG A GYAKORLATBAN”

Dr. Navratyil Zoltán egyetemi docens, oktatási dékánhelyettes
Polgári Jogi Tanszék
Dr. Hamar Ügyvédi Iroda megbízott ügyvédei és jogászai

	Munkarend
	Nappali

	Tanóra
	Dr. Navratyil Zoltán 
egyetemi docens, oktatási dékánhelyettes
Polgári Jogi Tanszék

	A tantárgyfelvétel előzetes követelménye
	Polgári jog 3.

	Kredit
	2.

	Óraszám
	2/hét

	Létszám
	20



Meghirdetési gyakorisága: félévente

Oktatás nyelve: magyar

Tantárgyi tematika:

1. Vállalkozások alapítása és jogi háttere

(időtartam: 90 perc, előadó: Dr. Tóth Magdolna Éva, LL.M.)

(A vállalkozási formák és azok jogi sajátosságai, cégek alapításának jogi lépései és buktatói, társasági szerződések: gyakori hibák és megoldások, székhelyszolgáltatás vs. valós székhely, tulajdonosi struktúra kialakítása, folyamatos működés jogi háttere)






2. Cégeljárás a gyakorlatban

(időtartam: 45 perc, előadó: Dr. Ács Rita)

(A cégeljárás gyakorlati folyamata, e-akta, formanyomtatvány, utalványminta kitöltése, elektronikus aláírás)

3. Cégátalakulás

(időtartam: 45 perc, előadó: előadó: Dr. Ács Rita)

(A cégcsoporton belüli átszervezések, cégátalakulások bemutatása – összeolvadások, szétválások, átalakulások- gazdasági és jogi kérdései, folyamatai)

4. M&A ügyletek bemutatása

(időtartam: 90 perc, előadó: Dr. Nagy Zsuzsa Klaudia, LL.M.)

(A szándéknyilatkozattól kezdődően a jogi átvilágítási folyamaton (due diligence) keresztül az átruházási szerződés aláírásáig, illetve az ügylet zárásáig. Szindikátusi szerződés jellegzetességeinek ismertetése.)

5. Polgári peres kártérítés – összehasonlítás a kontinentális vs. angolszász jogrendszeren belül

(időtartam: 45 perc, előadó: Dr. Szabó Nóra, LL.M.)

(Az angolszász és kontinentális polgári perjog bemutatása és összehasonlítása, a pereskedés szociológiai és kulturális különbségeinek ismertetése gyakorlati példákon keresztül)  

6. Pénzügyi intézetekben történő befolyásszerzés és a kapcsolódó MNB felügyeleti tevékenység

(időtartam: 45 perc, előadó: Dr. Szabó Nóra, LL.M.)

(A hitelintézetek, biztosítók és egyéb tőkepiaci gazdasági szereplők tranzakcióinak és az MNB felügyeleti kritériumoknak való megfelelés bemutatása)

7. [bookmark: _Hlk234846767]Jogi projektmenedzsment a gyakorlatban

(időtartam: 90 perc, előadó: Dr. Kocsis László Ferenc)

(A cégcsoport projektfinanszírozásának típusai (tagi kölcsön / tőkeemelés (belső) illetve bankhitel / kötvény (külső forrás)), érintve a kkv. vs. nagyvállalat témakörét (bankhitelek kapcsán), a projekt elindulását megelőző kérdések tisztázása (cégforma, tulajdonosi szerkezet kialakítása, finanszírozási háttér, folyamatok (jogi átvilágítástól a post-closing szakaszig))








8. A gazdasági társaságok tőkerendezésének lehetséges módjai

(időtartam: 90 perc, előadó: Dr. Rácz Tamás András)

(Az előadás a gazdasági társaságok tőkerendezésének legfontosabb jogi és gyakorlati eszközeit tekinti át, különös figyelemmel a pótbefizetésre, a tagi kölcsönre, az ázsiós tőkeemelésre, a tőkeleszállításra, valamint a kötelezettségelengedésre, azok előnyeire, továbbá az egyes cégformákhoz kapcsolódó eltérésekre.)

9. Versenyjog

(időtartam: 90 perc, előadó: Dr. Karsa Roland)

(A tisztességtelen piaci magatartás és a versenykorlátozás tilalmáról szóló 1996. évi LVII. törvény alapfogalmainak és gyakorlati példák bemutatása, a fúziókontroll és a Gazdasági Versenyhivatal működésének ismertetése)

10. Közösségi, társadalmi érdek és újrahasznosítás érvényesülése a hulladékgazdálkodás új rendszerében

(időtartam: 45 perc, előadó: Dr. Bende-Somogyi Nóra)

(A hulladékgazdálkodás jogi keretrendszerének, valamint az ezekkel kapcsolatos gyakorlati kihívások bemutatása)

11. Profitorientált és nonprofit gazdasági társaságok

(időtartam: 45 perc, előadó: Dr. Bende-Somogyi Nóra)

(Civil szervezetek alapcél szerinti és gazdasági tevékenységének szétválasztása; közhasznúság, önkéntesség, adomány és támogatás jogi, illetve adózási szempontú bemutatása)

Félévközi ellenőrzés:

Folyamatos számonkérés, beadandó dolgozatok

Félév végi számonkérés típusa: 
Gyakorlati jegy

Jellege: 
Írásbeli





A kurzus feladata a szakképzés céljának megvalósításában: 

A kurzus célja, hogy bemutassa a gazdasági jog különböző területeit a gyakorlatban, amellyel az egyetemi tanórák során egyébként nem biztos, hogy ilyen részletesen találkozhatnak a joghallgatók. 
A jogi személyek alapítása, működése a gazdasági szférában, legyen szó M&A jogügyletekről, vagy felügyeleti jogkör alá eső tranzakciókról, az ezekhez kapcsolódó finanszírozás és versenyjogi fúziókontrollról, ezen témakörrel kapcsolatosan színes a paletta, hogy milyen újszerű, gondolatébresztő módon sajátíthatják el a joghallgatók a gyakorlati tudást.
A szeminárium keretében a joghallgatók gyakorlati példákon keresztül ismerhetik meg az ügyvédi munka során felmerülő kihívásokat és azok lehetséges megoldásait. A hallgatónak lehetősége lesz kérdéseket feltenni az előadó ügyvédeknek, valamint első kézből hallhatják személyes tapasztalataikat.

Jegyzetek, segédletek, szakirodalom listája:

Témánként és előadó ügyvédenként változó, ismertetésük az egyes előadások során történik

A foglalkozásokon való részvétel követelményei: TVSZ szerint

A távolmaradás pótlásának lehetősége: TVSZ szerint

